اصلاح معاشرہ

اصلاح معاشرہ پاکستانی دیوبندی عالم محمد تقی عثمانی کی ایک کتاب۔ عصر حاضر میں اسلام کے عملی نفاذ اور زندگی کے مختلف شعبوں میں نت نئے پیدا ہونے والے مسائل کے اسلامی حل کے موضوع پر تقی عثمانی نے مختلف مضامین و مقالات تحریر فرمائے ہیں۔ان میں سے بیشتر مضامین ماہنامہ البلاغ کراچی میں شائع ہوۓ ہیں ، بعد ازاں مصنف موصوف نے ایک موضوع سے متعلق مضامین و مقالات کو کتابی صورت میں مرتب کرنے کا اہتمام بھی کیا ۔ کتاب ہذا اسی سلسلہ کی ایک کڑی ہے ۔ اس میں مفتی تقی عثمانی نے عصر حاضر میں رائج فحاشی کے تدارک کیلئے تجاویز پیش کی ہیں ۔ ایڈز کو فاشی کا عذاب قرار دیتے ہوۓ جرائم اور ان کے انسداد پر روشنی ڈالی ہے ۔ کھیلوں کی طرف حد سے زیادہ رغبت پر تنقید ، نئی نسل کے مزاج بگاڑ نے ، ان کے اخلاق خراب کرنے ، نفسانی خواہشات کے پابند بنانے میں صحافت کے کردار کا ناقدانہ جائزہ اور حقوق نسواں کمیٹی کی سفارشات پر تبصرہ شامل کتاب ہے ۔ فلم فجر الاسلام کے ذریعے تبلیغ کی حیثیت واضح کی گئی ہے ۔ لیبیا میں محمد رسول اللہ کے نام سے بننے والی فلم میں شعائر اسلام کا استہزاء بیان کیا گیا ہے ، نیز قصص القرآن کے عناوین سے بنائی جانے والی فلموں کا ناقدانہ جائزہ بھی کتاب ہذا کے مشتملات میں سے ہے ۔١٥٥ صفحات کی یہ کتاب ١٤٢٦ ھ میں مکتبہ دارالعلوم کراچی سے شائع ہوئی ہے ۔

مزید دیکھیے 
محمد تقی عثمانی کی تصانیف کی فہرست

حوالہ جات 

اردو کتب
کتب اہل سنت
اسلام سے متعلق کتابیں
تصانیف محمد تقی عثمانی دیوبندی ادب